CORRECCIÓ D'ERRORS DE LA RESOLUCIÓ DE 4 DE FEBRER DE 2008, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/799)
  + [Valencià](/va/acuerdo/799)






Selector de idioma

Leer

* [Español](/es/acuerdo/799)
* [Valencià](/va/acuerdo/799)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CORRECCIÓ D'ERRORS DE LA RESOLUCIÓ DE 4 DE FEBRER DE 2008, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================

Secretaria General

Butlletí Oficial Universitat d'Alacant





CORRECCIÓ D'ERRORS DE LA RESOLUCIÓ DE 4 DE FEBRER DE 2008, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT.

Data d'aprovació
:   11/02/2008

Data de publicació
:   11/02/2008

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=799.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/799)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/799)
  + [Compartir acuerdo en 

    X](https://twitter.com/intent/tweet?via=UA_Universidad&text=CORRECCIÓ D'ERRORS DE LA RESOLUCIÓ DE 4 DE FEBRER DE 2008, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT.&url=https://www.boua.ua.es/va/acuerdo/799)

**Títol:** CORRECCIÓ D'ERRORS DE LA RESOLUCIÓ DE 4 DE FEBRER DE 2008, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dilluns, 11 de febrer de 2008

CORRECCIÓ D'ERRORS DE LA RESOLUCIÓ DE 4 DE FEBRER QIB 2875, PER LA QUAL ES CONVOCAVEN LES BASES PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/09 DE LA UNIVERSITAT D'ALACANT.  
    
    
 L'esmentada Resolució es va publicar en el Butlletí Oficial de la Universitat d'Alacant, de data 8 de febrer de 2008, i havent-se detectat errors en la dita Resolució, es procedeix a emetre la corresponent correcció:  
    
 El text de la convocatòria queda com segueix:  
    
 BASES DE LA CONVOCATÒRIA PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/9601 PE LA UNIVERSITAT D'ALACANT  
    
 1.    Objecte i quantia  
 L'objecte de la present convocatòria és regular la concessió de subvencions a projectes, programes o actuacions de Cooperació al Desenvolupament, que contribuïsquen a millorar les condicions de vida de les poblacions dels països amb menor nivell de desenvolupament humà, en l'àmbit dels sectors més desfavorits i en general la lluita contra la pobresa.  
 La quantia establida és de cent cinquanta mil euros, procedent dels pressupostos de la Universitat d'Alacant per a l'exercici 2008.   
 2.    Sol·licitants  
 2.1    Poden participar en la present convocatòria, els membres de la Universitat d'Alacant, a través dels Departaments, Instituts, Escoles, Facultats, Associacions representatives d'alumnes, Unitats Administratives o qualsevol altre òrgan Administratiu o Acadèmic que contemple l'Estatut de la pròpia Universitat.   
 2.2    Les ONGDs que es troben degudament inscrites en el registre d'associacions sense ànim de lucre de la Generalitat Valenciana, i que entre els seus membres existisquen almenys tres que pertanguen a la Comunitat Universitària de forma permanent. Així mateix, hauran de garantir, a través de l'oportuna memòria d'activitats, la seua experiència en el camp de la Cooperació per al Desenvolupament i acreditar l'estructura organitzativa suficient per a garantir la gestió i el seguiment del projecte que se subvenciona.   
    
 2.3    En relació a les contraparts que actuen en el país de destí, estes, ja siguen ONGDs, associacions de veïns, associacions comunals, de caràcter religiós, etc., hauran d'acreditar a través dels seus estatuts i el registre corresponent, segons cada marc legal d'actuació, que estan exemptes d'ànim de lucre així com la seua integració social en la zona d'actuació. En cap cas es tractarà d'empreses privades, entitats comercials o persones individuals.  
 3.    Comissió d'Avaluació  
 La Comissió d'Avaluació la presideix i anomena el Rector de la Universitat d'Alacant, que podrà delegar en la Vicerectora de Relacions Internacionals i Cooperació. Actuarà com a Secretari el Sotsdirector de l'Oficina de Cooperació i Relacions Internacionals i haurà de contar amb representació de tots els col·lectius pertanyents a la comunitat universitària (alumnes, personal d'administració i personal docent).   
 4.    Condicions Generals dels Projectes  
 4.1 Als efectes de la present convocatòria, es defineix com projecte, aquell conjunt autònom d'inversions, activitats, polítiques institucionals o d'una altra índole, dissenyat per a aconseguir un objectiu específic de desenvolupament en un període determinat, en una regió geogràfica delimitada i per a un grup predefinit de beneficiaris, que continuaran produint i/o prestant servicis després de la retirada del suport extern i els efectes del qual perduraran una vegada finalitzada la seua execució.  
 4.2 Els projectes de cooperació s’executaran en els següents àmbits d'actuació:  
 4.2.1 Desenvolupament econòmic.  
 4.2.2 Desenvolupament educatiu.  
 4.2.3 Millora de la Salut.  
 4.2.4 Protecció de col·lectius vulnerables: infància i gènere.  
 4.2.5 Habitabilitat bàsica.  
 4.2.6 Accés a l'aigua potable i sanejament bàsic.  
 4.3 Els àmbits d'actuació establits en el punt 2 s'estructuren mitjançant les següent tipologia d'accions:  
 4.3.1 Donacions: finançament d'infraestructures bàsiques i de caràcter social per a construcció o rehabilitació d'edificis o altres estructures, material inventariable, etc.  
 4.3.2 Millora de la capacitació: finançament d'activitats l'objectiu principal de les quals siga incrementar el nivell de coneixements i l'augment del capital intel·lectual. Estan expressament excloses les beques per a nacionals de països en desenvolupament, la cooperació cientificotecnològica entre institucions científiques i projectes d'investigació conjunta.  
 4.3.3 Reconstrucció mediambiental: finançament d'Infraestructures de sistemes de cultiu autòctons, millora dels sistemes de producció agrícola, millora tecnològica per a l'accés a l'aigua potable i sanejaments.  
 4.3.4 Suport a accions que promoguen una participació i reconeixement efectiu, de fet i de dret, de la personalitat jurídica i plena capacitat d'obrar de les dones, protecció de la infància i grups socials marginals.  
 4.4 La planificació dels projectes haurà d'estar sustentada en la metodologia de l'Enfocament del Marc Lògic (EML). Així mateix, aquest enfocament haurà d'estar compost per les següents fases: Programació (assignació de recursos a activitats d'acord amb els plans i polítiques establides), Identificació de problemes: (Reconeixement dels mateixos i establiment d'àrees d'actuació i un acostament a la idea de la intervenció); Formulació de l'acció/ns a realitzar segons la planificació prevista i realització d'anàlisi dels problemes, objectius previstos, riscos d'execució del projecte i possibles alternatives, i finalment, l'establiment del pertinent cronograma d'actuacions.  
 4.5 Els projectes hauran de dissenyar-se des d'una lògica d'intervenció que incloga els següents criteris d'actuació:  
 4.5.1 Eficàcia: on quede perfectament definida el nivell d'abast de l'objectiu previst, dins de l'espai temporal determinat.  
 4.5.2 Eficiència: on es compare els recursos utilitzats en relació amb l'objectiu/s previst/s  
 4.5.3 Pertinència: on s'analitzen els objectius esperats dins del context global on es realitze l'acció.  
 4.5.4 Impacte: on s'analitze l'abast dels efectes previstos per l'acció a curt, mig i llarg termini, així com els efectes desitjats.  
 4.5.5 Viabilitat: haurà d'establir de forma clara la durada del projecte i les fórmules proposades perquè els beneficiaris o les contrapartes es facen càrrec de continuar complint amb els objectius d'actuació.  
 4.5.6 Així mateix haurà d’assegurar-se els mecanismes de finançament del projecte.  
 5. Criteris d'adjudicació  
 5.1 Els projectes hauran d'acreditar una suficiència en la seua formulació a escala tècnica que serà almenys de 50 punts sobre 100 possibles distribuïts de la següent forma:  
 a) 15 punts com a màxim per la capacitat de gestió i experiència de l'entitat sol·licitant.  
 b) 15 punts com a màxim per la capacitat de gestió del soci o contrapart local.  
 c) 70 punts com a màxim per la qualitat del projecte. A aquest efecte, es tindrà en compte la seua formulació tècnica (15 punts), la seua viabilitat econòmica-financera (40 punts) i la seua sostenibilitat futura (15 punts).  
 5.2 Els projectes que superen la fase establida en el punt 5.1, seran avaluats segons els següents criteris:  
 a) Geogràfics. (20 punts màxim)  
 El país amb menor Índex de Desenvolupament Humà (IDH) obtindrà 20 punts, distribuint-se la puntuació de la resta de països de forma proporcional al seu propi IDH. (Es tindrà en compte l'últim IDH publicat pel programa Nacions Unides per al Desenvolupament, en avant PNUD). Queden expressament exclosos d'aquesta convocatòria Cuba i els campaments de refugiats saharauis de Tindouf,  per existir programes de desenvolupament específics per a ambdós.  
 b) Socials (30 punts màxim)  
 (10 punts) Infància i joventut.  
 (10 punts) Gènere.  
 (5 punts) Comunitats Indígenes.  
 (5 punts) Refugiats.  
 c) Sectorials. (44 punts)  
 c.1) Salut      (10 punts màxim)     
  (2 punts) Atenció matern infantil.  
 (2 punts) Immunitzacions de col·lectius i prevenció de malalties endèmiques.  
 (2 punts) Control i tractament d'aigües.  
 (2 punts) Control d'excrements i fems.  
 (2 punts) Alimentació i nutrició.  
 c.2) Habilitació: (16 punts màxim)  
 (2 punts) Suport a l'ordenació territorial i planificació urbana.  
 (2 punts) Construcció i/o millora d'equipament: dispensaris, escoles, llavadors, àrees recreatives, mercats, il·luminació pública, etc.  
 (2 punts) Instal·lació o millora de subministraments d'aigua, sanejament i clavegueram.  
 (2 punts) Consolidació d'estructures de vivendes amb patologies greus.  
 (2 punts) Subministrament d'electricitat en vivendes.  
 (2 punts) Construcció i/o millora d'accessos, escales, camins, etc.  
 (2 punts) Ampliació d'allotjaments amb apilotament crític.  
 (2 punts) Reparació de cobertes i sòls.  
 c.3 Desenvolupament econòmic. (10 punts)  
 (2 punts) Dotació d'infraestructures.  
 (2 punts) Suport a les cooperatives de comerç just.  
 (2 punts) Suport a empreses d'economia social.  
 (2 punts) Activitats d'ajuda a la comercialització i accés als mercats.  
 (2 punts) Control de qualitat dels productes i suport als processos de certificació.  
 c.4 Gènere (màxim 8 punts)  
 (2 punts) Activitats que permeten a les dones l'accés al mercat laboral.  
 (2 punts) Activitats derivades de la concessió de crèdits a dones per a la realització d'activitats productives.  
 (2 punts) Activitats de formació i sensibilització dirigides a dones i hòmens que contribuïsquen a un canvi en les actituds de gènere.  
 (2 punts) Activitats d'educació, formació i capacitació empresarial i professional de dones i també les d'autoocupació.  
 5.3 Una vegada puntuats els projectes, s'aplicaran els següents criteris per a determinar el percentatge de finançament dels mateixos:  
 5.3.1 Aquells projectes que obtinguen menys de 50 punts, no seran finançats.  
 5.3.2 Els projectes seran finançats per ordre de puntuació de major a menor fins a l'esgotament dels fons previstos en la present convocatòria.  
 5.3.3 El límit màxim de finançament dels projectes per la U.A. en cap cas superarà el 80% del cost total del projecte, que al seu torn no serà superior a 40.000€.  
 5.3.4 Percentatges de finançament per la U.A.  
 Els projectes que hagen obtingut mes de 80 punts, es finançaran des d'un mínim del 80% fins a un màxim del 100% de la subvenció sol·licitada. Els projectes que hagen obtingut entre 80-70 punts, es finançaran des d'un mínim del 70% fins a un màxim del 85% de la subvenció sol·licitada. Els projectes que hagen obtingut entre 69-60 punts podran ser finançats entre un 50-65 % de la subvenció sol·licitada. El percentatge a finançar s'ajustarà al cost exacte de les partides sol·licitades.  
 5.4 Establida la quantia de la subvenció, en el supòsit que la mateixa siga inferior a la sol·licitada, aquesta quedarà supeditada a la reformulació econòmica del projecte que haurà de guardar els percentatges establits en les presents bases.  
   
 6. Resolució del procediment  
 6.1 La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.   
 La Resolució estarà fonamentada en un informe tècnic de caràcter preceptiu, no vinculant, emès per l'Oficina de Cooperació i Relacions Internacionals de la U.A.  
 6.2 La Resolució es publicarà en la pàgina Web de l'Oficina de Cooperació i Relacions Internacionals de la Universitat d'Alacant.  
 6.3 Transcorregut el termini màxim per a resoldre sense que s'haja produït resolució expressa, els interessats entendran desestimades les seues pretensions per silenci administratiu.  
 7. Formalització de sol·licituds  
 Es podran presentar sol·licituds des del 4 de febrer de 2008 fins a l’1 d'abril de 2008.  
 Les sol·licituds es dirigiran, a la Subdirección de Cooperació i Relacions Internacionals de l'Oficina de Cooperació i Relacions Internacionals de la Universitat d'Alacant, a través del Registre General de la Universitat d'Alacant o qualsevol altre procediment establit en la Llei 30/92, de 26 de desembre, de Règim Jurídic de les Administracions Públiques i del Procediment Administratiu Comú.  
 Dites sol·licituds es formalitzaran únicament i exclusivament a través del formulari establit en l'Annex I d'esta convocatòria. No serà avaluat cap projecte que incomplisca este supòsit.  
 8. Documentació a presentar  
 Per a tindre accés a les ajudes previstes en la present convocatòria, serà necessari presentar:  
 a)    Formulari imprès d'identificació del projecte (Annex I de les bases de la present convocatòria) i suport informàtic del mateix.  
 b)    En cas de ONGDs:  
 b.1) Certificació acreditativa de la inscripció en el Registre d'organitzacions no governamentals de desenvolupament de l’AECI, conforme a l'establit en l'Art. 33 de la Llei 23/1998, de 7 de juliol, de Cooperació Internacional al Desenvolupament, i Art. 2 del RD. 993/1999, de 11 de juny que regula dit Registre. Quedaran exemptes aquelles entitats que hagueren resultat subvencionades en alguna de les tres convocatòries anteriors, havent d'aportar en este cas, certificat que acredite que la mateixa continua inscrita en l’esmentat Registre.  
 b.2) Dades bancàries on es desitja rebre la subvenció i acreditació de la titularitat dels mateixos, mitjançant certificat del Director de l'Oficina bancària corresponent.  
 b.3) Certificat acreditatiu de trobar-se al corrent de les seues obligacions tributàries i amb la Seguretat Social.  
 c)    Estatuts de constitució de la contraparte i, si escau, inscripció en el Registre corresponent al marc legal d'actuació en el seu país d'origen.  
           La U.A. es reserva el dret a reclamar la informació suplementària que considere oportuna per a aclarir o detallar el contingut de les propostes presentades.  
 9. Lliurament dels fons  
 El seu pagament seguirà els procediments habituals de la U.A. i es faran efectius mitjançant transferència bancària, o si escau, mitjançant traspàs a la corresponent clau pressupostària, oberta exclusivament per a cada projecte.  
 10. Revocació dels fons  
 Qualsevol canvi substancial sobre el contingut del projecte o sobre el calendari d'execució de les activitats haurà de ser comunicat a l'Oficina de Cooperació i Relacions Internacionals amb l'antelació suficient. La mateixa podrà revocar totalment o parcialment el fons concedit quan no es respecten els termes establits en les bases de la convocatòria, quan es modifique significativament el contingut del projecte i quan es detecten alteracions temporals o substantives no comunicades i autoritzades prèviament. També podrà donar lloc a la revocació del fons, la no presentació dels informes d'activitats i els justificants originals de la despesa realitzada en un termini màxim de sis mesos des de la finalització de l'activitat.  
 11. Finalització del projecte i presentació d'informes  
 11.1 Els projectes es consideraran finalitzats una vegada transcorregut el termini d'execució previst en el formulari d'identificació del projecte.  
 11.2 L'entitat sol·licitant, a través del seu responsable en la U.A., haurà de presentar en el termini de sis mesos a partir de la data de finalització del projecte, el corresponent informe final econòmic i d'objectius (Annex II de les bases de la convocatòria), en paper imprès i en suport informàtic, així com fotografies representatives de l'acció realitzada.  
 11.3 L'informe econòmic final haurà de contindre la documentació justificativa original (aquesta podrà ser retornada una vegada comprovada la seua autenticitat). Quan la subvenció concedida haja estat ingressada en una aplicació pressupostària, l'informe econòmic final haurà d'anar acompanyat únicament d'una fotocòpia dels moviments de la citada aplicació.   
 11.4 Qualsevol modificació en les dates de realització del projecte haurà de ser comunicada a l'Oficina de Cooperació i Relacions Internacionals amb una antelació d'almenys 30 dies naturals i haurà de ser autoritzada per l'Oficina de Cooperació de la Universitat d'Alacant.  
    
 Alacant, 4 de febrer de 2008.  
    
    
    
    
    
 Sgt.:  María Begoña San Miguel del Hoyo.  
 Vicerectora de Relacions Internacionals i Cooperació.

Anàlisi
-------

:   **Deroga a:**

    * [Detalle
      BASES DE LA CONVOCATÒRIA PER A FINANÇAR PROJECTES DE COOPERACIÓ AL DESENVOLUPAMENT DURANT EL CURS 2008/0001 XX LA UNIVERSITAT D'ALACANT](/va/acuerdo/797) 
      08/02/2008





[Carretera Sant Vicent del Raspeig s/n  
03616 Sant Vicent del Raspeig - Alacant  
 Tel. 35 468 9176 - Fax 19 721 0958](https://www.google.es/maps/@18.487582,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12062&trk=tyah&trkInfo=tarId%4F7562128628427%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)